


PATVIRTINTA
								Lietuvos kultūros tarybos
								pirmininko 2025 m. rugsėjo 9  d.
								įsakymu Nr. VĮ-60(1.1)

STEBĖSENOS IR ANALIZĖS SKYRIAUS ANALITIKO 
PAREIGYBĖS APRAŠYMAS

I SKYRIUS
PAREIGYBĖ

1. Stebėsenos ir analizės skyriaus analitikas (toliau – analitikas) yra Lietuvos kultūros tarybos (toliau – Taryba) specialistas.
2. Pareigybės lygis – A2.
3. Analitikas yra darbuotojas, dirbantis pagal darbo sutartį. Analitiko darbo užmokestis nustatomas ir apskaičiuojamas Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo nustatyta tvarka bei vadovaujantis Tarybos darbo apmokėjimo sistema.
4. Analitikas yra tiesiogiai pavaldus Stebėsenos ir analizės skyriaus (toliau – skyrius) vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:

5.1. turėti aukštąjį universitetinį socialinių mokslų arba matematikos krypties išsilavinimą su bakalauro kvalifikaciniu laipsniu ar jam prilygintą išsilavinimą 
	arba 
turėti aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą ir turėti ne mažesnę kaip 1 metų analitinio ir (arba) duomenų modeliavimo ir (arba) mokslinių tyrimų darbo patirtį;
5.2. būti susipažinusiam su  kiekybiniais ir kokybiniais socialinių mokslų tyrimų metodais;
5.3. būti susipažinusiam su Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais Tarybos veiklą, bei gebėti jais vadovautis savo darbe;
5.4. gebėti valdyti, sisteminti bei apibendrinti informaciją, rengti pranešimus, išvadas ir rekomendacijas;
5.5. mokėti vartoti taisyklingą lietuvių kalbą, gebėti sklandžiai ir argumentuotai reikšti mintis žodžiu bei raštu 
5.6. gebėti planuoti ir organizuoti savo darbą;
5.7. mokėti dirbti šiomis kompiuterinėmis programomis: MS Excel, kitos MS Office programos (Word, PowerPoint), statistinės informacijos paieškos informacinėmis sistemomis. Programavimo ar statistinių duomenų apdorojimo programų žinios (R, Python, SPSS) būtų privalumas.


III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. prisideda prie gaunamų neapdorotų duomenų valymo, tvarkymo, sisteminimo analizėms ir tyrimams; 
6.2. atlieka duomenų analizę apie Tarybos veiklą, Lietuvos kultūros ir meno procesų raidą ir pan.;
6.3. rengia ir vizualizuoja statistinę informaciją;
6.4. esant poreikiui, suveda statistinius duomenis į duomenų bazes;
6.5. dalyvauja rengiant kultūros rodiklių apskaičiavimo metodikas;
6.6. dalyvauja įgyvendinant Tarybos vykdomus tyrimus;
6.7. bendradarbiauja su mokslo ir studijų institucijomis, analizių centrais ir nevyriausybinėmis organizacijomis su tyrimais susijusiais klausimais;
6.8. pagal surinktus stebėsenos duomenis, atliktas analizes ir įgyvendintus tyrimus, teikia rekomendacijas dėl kultūros politikos modelio tobulinimo;
6.9. vykdo kitus skyriaus vedėjo ir Tarybos pirmininko nenuolatinio pobūdžio su skyriaus veikla susijusius pavedimus. 


Susipažinau:

_________________________
(darbuotojo  pareigos)		
(parašas)		
(vardas,  pavardė)
(data)




 
